
аб прынцыпах і падыходах ажыццяўлення дзяржаўнага кантролю (нагляду) за выкананнем патрабаванняў тэхнічных рэгламентаў Еўразійскага эканамічнага саюза з мэтай гарманізацыі заканадаўства дзяржаў – членаў Еўразійскага эканамічнага саюза ва ўказанай сферы


Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
у адпаведнасці з абзацам другім пункта 4 артыкула 53 Дагавора аб Еўразійскім эканамічным саюзе ад 29 мая 2014 года,
прызнаючы неабходнасць збліжэння заканадаўства дзяржаў-членаў у сферы дзяржаўнага кантролю (нагляду) за выкананнем патрабаванняў тэхнічных рэгламентаў Еўразійскага эканамічнага саюза (далей – Саюз),
надаючы важнае значэнне вытворчасці і абарачэнню на тэрыторыях дзяржаў-членаў бяспечнай прадукцыі,
пагадзіліся з наступным:
Артыкул 1
Гэта Пагадненне вызначае прынцыпы і падыходы ажыццяўлення ў дзяржавах-членах дзяржаўнага кантролю (нагляду) за выкананнем патрабаванняў тэхнічных рэгламентаў Саюза (далей – дзяржаўны кантроль (нагляд)) з мэтай гарманізацыі заканадаўства дзяржаў-членаў ва ўказанай сферы.
Артыкул 2
Выкананне юрыдычнымі асобамі і фізічнымі асобамі, зарэгістраванымі ў якасці індывідуальных прадпрымальнікаў (далей – індывідуальныя прадпрымальнікі), абавязковых патрабаванняў, устаноўленых тэхнічнымі рэгламентамі Саюза ў дачыненні да прадукцыі і (або) звязаных з патрабаваннямі да прадукцыі працэсаў праектавання (уключаючы вышуканне), вытворчасці, будаўніцтва, мантажу, наладкі, эксплуатацыі, захоўвання, перавозкі, рэалізацыі і ўтылізацыі (далей – стадыі жыццёвага цыкла прадукцыі), падлягае дзяржаўнаму кантролю (нагляду).
Адказнасць за невыкананне патрабаванняў тэхнічных рэгламентаў Саюза ў залежнасці ад стадыі жыццёвага цыкла прадукцыі нясуць юрыдычныя асобы або індывідуальныя прадпрымальнікі, у тым ліку вытворцы, упаўнаважаныя вытворцам асобы, імпарцёры і прадаўцы, якія ажыццяўляюць вытворчасць і (або) ацэнку адпаведнасці аб’ектаў тэхнічнага рэгулявання, і (або) выпуск у абарот, і (або) рэалізацыю прадукцыі, а таксама органы па ацэнцы адпаведнасці (у тым ліку органы па сертыфікацыі, выпрабавальныя лабараторыі (цэнтры)), якія ажыццяўляюць ацэнку адпаведнасці аб’ектаў тэхнічнага рэгулявання патрабаванням тэхнічных рэгламентаў Саюза, у адпаведнасці з заканадаўствам дзяржаў-членаў.
Артыкул 3
Дзяржаўны кантроль (нагляд) праводзіцца органамі дзяржаўнага кантролю (нагляду) дзяржаў-членаў, упаўнаважанымі ў адпаведнасці з заканадаўствам дзяржаў-членаў (далей – органы дзяржаўнага кантролю (нагляду)), на аснове наступных прынцыпаў:
прэзумпцыя добрасумленнасці юрыдычных асоб і індывідуальных прадпрымальнікаў;
галоснасць дзейнасці органаў дзяржаўнага кантролю (нагляду);
забеспячэнне абароны правоў спажыўцоў;
сістэмнасць правядзення дзяржаўнага кантролю (нагляду);
прафесіяналізм і кампетэнтнасць службовых асоб органаў дзяржаўнага кантролю (нагляду);
выкананне правоў і законных інтарэсаў юрыдычных асоб і індывідуальных прадпрымальнікаў, якія правяраюцца;
выкананне законнасці пры прызначэнні і правядзенні мерапрыемстваў па дзяржаўным кантролі (наглядзе), вынясенні рашэнняў па іх выніках;
незалежнасць органаў дзяржаўнага кантролю (нагляду) ад вытворцаў, прадаўцоў, выканаўцаў і пакупнікоў (у тым ліку спажыўцоў);
недапушчальнасць сумяшчэння адным органам дзяржавы-члена паўнамоцтваў па дзяржаўным кантролі (наглядзе) з паўнамоцтвамі па акрэдытацыі, за выключэннем ажыццяўлення органам па акрэдытацыі дзяржавы-члена кантролю за дзейнасцю акрэдытаваных органаў па ацэнцы адпаведнасці дзяржаў-членаў (у тым ліку органаў па сертыфікацыі, выпрабавальных лабараторый (цэнтраў));
аб’ектыўнасць і бесстароннасць службовых асоб органаў дзяржаўнага кантролю (нагляду);
дзяржаўнае фінансаванне дзейнасці органаў дзяржаўнага кантролю (нагляду);
прыярытэтнасць папярэджання правапарушэння перад пакараннем (за выключэннем выпадкаў, калі непрыняцце мер па выяўленні і стрыманні распаўсюджвання прадукцыі, не адпаведнай патрабаванням тэхнічных рэгламентаў Саюза, можа прывесці да прычынення шкоды жыццю і (або) здароўю чалавека, жыццю і (або) здароўю жывёл і раслін, шкоды навакольнаму асяроддзю);
ацэнка рызыкі парушэння патрабаванняў, устаноўленых тэхнічнымі рэгламентамі Саюза;
недапушчальнасць правядзення ў дачыненні да адной юрыдычнай асобы або індывідуальнага прадпрымальніка праверак выканання адных і тых жа абавязковых патрабаванняў, устаноўленых тэхнічнымі рэгламентамі Саюза, некалькімі органамі дзяржаўнага кантролю (нагляду) дзяржавы-члена.
Артыкул 4
1. З мэтай аптымізацыі і павышэння эфектыўнасці ажыццяўлення дзяржаўнага кантролю (нагляду) у дзяржавах-членах прымяняецца арыентаваны падыход, які прадугледжвае ажыццяўленне дзяржаўнага кантролю (нагляду) на аснове ацэнкі рызыкі парушэння патрабаванняў, устаноўленых тэхнічнымі рэгламентамі Саюза, па выніках якой ажыццяўляецца выбар формы, працягласці, перыядычнасці правядзення мерапрыемстваў па дзяржаўным кантролі (наглядзе).
2. Правілы ацэнкі рызыкі з мэтай выбару формы, працягласці, перыядычнасці правядзення мерапрыемстваў па дзяржаўным кантролі (наглядзе) вызначаюцца ў адпаведнасці з заканадаўствам дзяржаў-членаў.
Артыкул 5
1. Дзяржаўны кантроль (нагляд) ажыццяўляецца з улікам палажэнняў гэтага Пагаднення на аснове аналізу і прагназавання выканання патрабаванняў тэхнічных рэгламентаў Саюза і прыняцця мер па папярэджанні, выяўленні, стрыманні абарачэння на тэрыторыях дзяржаў-членаў прадукцыі, не адпаведнай патрабаванням тэхнічных рэгламентаў Саюза, і (або) ліквідацыі негатыўных наступстваў парушэння патрабаванняў тэхнічных рэгламентаў Саюза пры дапамозе правядзення мерапрыемстваў па дзяржаўным кантролі (наглядзе), прадугледжаных заканадаўствам дзяржаў-членаў.
2. Аналіз і прагназаванне выканання патрабаванняў тэхнічных рэгламентаў Саюза ўключаюць у сябе вывучэнне і абагульненне:
1) звестак аб юрыдычных асобах і індывідуальных прадпрымальніках, якія з’яўляюцца заяўнікамі пры ацэнцы адпаведнасці аб’ектаў тэхнічнага рэгулявання патрабаванням тэхнічных рэгламентаў Саюза, у тым ліку даследаванняў (выпрабаванняў) і вымярэнняў;
2) інфармацыі, атрыманай па выніках правядзення мерапрыемстваў па дзяржаўным кантролі (наглядзе);
3) інфармацыі аб аб’ектах тэхнічнага рэгулявання, не адпаведных патрабаванням тэхнічных рэгламентаў Саюза, а таксама аб выпадках прычынення шкоды жыццю і (або) здароўю чалавека, жыццю і (або) здароўю жывёл і раслін, шкоды навакольнаму асяроддзю, выяўленых у адпаведнасці з заканадаўствам дзяржаў-членаў, у тым ліку інфармацыі, якая паступае ад сродкаў масавай інфармацыі.
Артыкул 6
1. Пры правядзенні мерапрыемстваў па дзяржаўным кантролі (наглядзе) органы дзяржаўнага кантролю (нагляду) не маюць права патрабаваць ад юрыдычнай асобы або індывідуальнага прадпрымальніка прадстаўлення інфармацыі, якая была прадстаўлена раней у адпаведнасці з заканадаўствам дзяржаў-членаў або якая можа быць атрымана органамі дзяржаўнага кантролю (нагляду) у адпаведнасці з заканадаўствам дзяржаў-членаў з дзяржаўных інфармацыйных сістэм, рэестраў і рэгістраў, сфарміраваных і дзеючых у адпаведнасці з міжнароднымі дагаворамі і актамі, якія складаюць права Саюза, і заканадаўствам дзяржаў-членаў.
2. У рамках дзяржаўнага кантролю (нагляду) прымяняюцца правілы і метады даследаванняў (выпрабаванняў) і вымярэнняў, у тым ліку правілы адбору ўзораў, якія ўтрымліваюцца ў стандартах або іншых дакументах, уключаных у пералікі міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў адпаведных тэхнічных рэгламентаў Саюза і ажыццяўлення ацэнкі адпаведнасці аб’ектаў тэхнічнага рэгулявання, якія зацвярджаюцца Еўразійскай эканамічнай камісіяй (далей – Камісія) у адпаведнасці з абзацам пятым пункта 4 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года) (далей – пералікі стандартаў).
Даследаванні (выпрабаванні) і вымярэнні ў рамках дзяржаўнага кантролю (нагляду) праводзяцца ў акрэдытаваных у адпаведнасці з заканадаўствам дзяржаў-членаў выпрабавальных лабараторыях (цэнтрах).
Не дапускаецца ў рамках дзяржаўнага кантролю (нагляду) правядзенне даследаванняў (выпрабаванняў) і вымярэнняў узораў прадукцыі ў выпрабавальнай лабараторыі (цэнтры), у якой гэта прадукцыя ацэньвалася (пацвярджалася) на адпаведнасць патрабаванням тэхнічных рэгламентаў Саюза, за выключэннем выпадкаў, калі на тэрыторыі дзяржавы-члена зарэгістравана ў якасці юрыдычнай асобы толькі адна выпрабавальная лабараторыя (цэнтр), якая ажыццяўляе неабходныя для дзяржаўнага кантролю (нагляду) выпрабаванні.
Для вырашэння рознагалоссяў у дачыненні да вынікаў праведзеных у рамках дзяржаўнага кантролю (нагляду) даследаванняў (выпрабаванняў) і вымярэнняў прымяняюцца рэферэнтныя методыкі (метады) вымярэнняў, якія вызначаюцца ў адпаведнасці з парадкам атэстацыі методыкі (метаду) вымярэнняў, што прымаецца ў якасці рэферэнтнай методыкі (метаду) вымярэнняў, які зацвярджаецца Камісіяй, з ліку ўключаных у пералікі стандартаў.
3. Органы дзяржаўнага кантролю (нагляду) маюць права прыцягваць да правядзення мерапрыемстваў па дзяржаўным кантролі (наглядзе) экспертаў і (або) экспертныя арганізацыі ў парадку, устаноўленым заканадаўствам дзяржаў-членаў. Указаныя мерапрыемствы ажыццяўляюцца з улікам прынцыпу незалежнасці ўказаных экспертаў і экспертных арганізацый ад вытворцаў, прадаўцоў, выканаўцаў і пакупнікоў (у тым ліку спажыўцоў).
4. Пазапланавыя праверкі могуць праводзіцца органамі дзяржаўнага кантролю (нагляду) у наступных выпадках:
1) атрыманне органам дзяржаўнага кантролю (нагляду) у парадку, устаноўленым заканадаўствам дзяржаў-членаў, інфармацыі ад дзяржаўных органаў аб парушэннях патрабаванняў тэхнічных рэгламентаў Саюза;
2) узнікненне пагрозы прычынення і (або) прычыненне шкоды жыццю і (або) здароўю чалавека, жыццю і (або) здароўю жывёл і раслін, шкоды навакольнаму асяроддзю;
3) у іншых выпадках, прадугледжаных заканадаўствам дзяржаў-членаў.
Артыкул 7
1. Дзяржавы-члены з мэтай арганізацыі правядзення дзяржаўнага кантролю (нагляду) і прадухілення выпуску ў абарачэнне і абарачэння на тэрыторыях дзяржаў-членаў прадукцыі, не адпаведнай патрабаванням тэхнічных рэгламентаў Саюза, забяспечваюць узаемадзеянне органаў дзяржаўнага кантролю (нагляду), а таксама органаў дзяржаўнага кантролю (нагляду) з органамі або юрыдычнымі асобамі, упаўнаважанымі ў адпаведнасці з заканадаўствам дзяржавы-члена на правядзенне акрэдытацыі, у тым ліку шляхам сістэматычнага абмену інфармацыяй, арганізацыі абмену вопытам правядзення дзяржаўнага кантролю (нагляду).
Парадак указанага ўзаемадзеяння вызначаецца Саветам Камісіі.
2. Органы дзяржаўнага кантролю (нагляду) з мэтай забеспячэння інфармацыйнага абмену і ўзаемадзеяння пры правядзенні дзяржаўнага кантролю (нагляду) выкарыстоўваюць інтэграваную інфармацыйную сістэму Саюза.
Артыкул 8
1. З мэтай аператыўнага ўзаемадзеяння органаў дзяржаўнага кантролю (нагляду) і іншых упаўнаважаных органаў дзяржаў-членаў пры рэалізацыі агульных працэсаў у рамках Саюза з выкарыстаннем інтэграванай інфармацыйнай сістэмы Саюза забяспечваецца функцыянаванне сістэмы інфармавання аб небяспечнай прадукцыі.
2. У рамках функцыянавання сістэмы інфармавання аб небяспечнай прадукцыі ажыццяўляецца фарміраванне, вядзенне і выкарыстанне агульных інфармацыйных рэсурсаў, а таксама абмен звесткамі, у тым ліку:
1) аб выяўленай прадукцыі, не адпаведнай патрабаванням тэхнічных рэгламентаў Саюза, а таксама аб прынятых мерах па папярэджанні, выяўленні і стрыманні абарачэння на тэрыторыях дзяржаў-членаў такой прадукцыі і (або) ліквідацыі негатыўных наступстваў выяўленых парушэнняў;
2) аб выяўленых выпадках рэалізацыі на тэрыторыі дзяржавы-члена прадукцыі, якая падлягае абавязковай ацэнцы адпаведнасці патрабаванням тэхнічных рэгламентаў Саюза, без дакументаў аб ацэнцы адпаведнасці або звестак аб яе правядзенні;
3) аб выяўленых фактах парушэння патрабаванняў тэхнічных рэгламентаў Саюза ў частцы ацэнкі адпаведнасці прадукцыі, уключаючы факты парушэння правіл выканання работ па сертыфікацыі і факты прадстаўлення недакладных вынікаў даследаванняў (выпрабаванняў) і вымярэнняў.
3. Парадак прадстаўлення, збору і абагульнення звестак, іх склад, парадак іх размяшчэння ў агульных інфармацыйных рэсурсах, указаных у пункце 2 гэтага артыкула, а таксама правілы функцыянавання сістэмы інфармавання аб небяспечнай прадукцыі вызначаюцца Камісіяй.
4. Органы дзяржаўнага кантролю (нагляду) і іншыя ўпаўнаважаныя органы дзяржавы-члена прымаюць меры, прадугледжаныя заканадаўствам дзяржавы-члена, па папярэджанні і стрыманні выпуску ў абарачэнне і абарачэння на тэрыторыях дзяржаў-членаў прадукцыі, не адпаведнай патрабаванням тэхнічных рэгламентаў Саюза, у выпадку, калі інфармацыя аб такой прадукцыі ўтрымліваецца ў сістэме інфармавання аб небяспечнай прадукцыі.
Артыкул 9
1. Органы дзяржаўнага кантролю (нагляду) ажыццяўляюць узаемадзеянне з мэтай:
1) выяўлення на тэрыторыях дзяржаў-членаў прадукцыі, не адпаведнай патрабаванням тэхнічных рэгламентаў Саюза, у тым ліку з мэтай прыняцця рашэння аб выдачы прадпісання аб неабходнасці прыпынення або спынення дзеяння (прызнання неправадзейным) дакумента аб ацэнцы адпаведнасці органу, які выдаў гэты дакумент, або юрыдычнай асобе або індывідуальнаму прадпрымальніку, якія прынялі гэты дакумент;
2) прадухілення выпуску ў абарачэння і абарачэння на тэрыторыях дзяржаў-членаў прадукцыі, не адпаведнай патрабаванням тэхнічных рэгламентаў Саюза.
2. Прыпыненне або спыненне дзеяння (прызнанне неправадзейнымі) дакументаў аб ацэнцы адпаведнасці ажыццяўляецца органамі дзяржаўнага кантролю (нагляду) і (або) іншымі ўпаўнаважанымі органамі дзяржавы-члена ў адпаведнасці з заканадаўствам гэтай дзяржавы-члена.
3. Дзяржава-член, нязгодная з вынікамі мерапрыемстваў, праведзеных органам дзяржаўнага кантролю (нагляду) іншай дзяржавы-члена, можа звярнуцца ў Камісію з просьбай аб разглядзе пытання абгрунтаванасці (з улікам патрабаванняў, устаноўленых тэхнічнымі рэгламентамі Саюза) мер, прынятых органам дзяржаўнага кантролю (нагляду) такой дзяржавы-члена ў дачыненні да адпаведнай прадукцыі.
Па выніках разгляду такога звароту Калегіяй Камісіі можа быць рэкамендавана дзяржаве-члену, органам дзяржаўнага кантролю (нагляду) якой было прынята рашэнне аб прымяненні адпаведнай меры, перагледзець вынікі мерапрыемстваў па дзяржаўным кантролі (наглядзе) з улікам патрабаванняў, устаноўленых тэхнічнымі рэгламентамі Саюза.
Парадак разгляду ўказаных зваротаў устанаўлівацца Камісіяй.
Артыкул 10
1. Дзяржавы-члены забяспечваюць прадстаўленне ў Камісію інфармацыі аб органах дзяржаўнага кантролю (нагляду) з указаннем нарматыўных прававых актаў, якія надзяляюць гэтыя органы адпаведнымі паўнамоцтвамі, а таксама інфармацыі аб нарматыўных прававых актах, якія вызначаюць парадак правядзення дзяржаўнага кантролю (нагляду) у дзяржавах-членах.
2. Камісія забяспечвае размяшчэнне інфармацыі, указанай у пункце 1 гэтага артыкула, на афіцыйным сайце Саюза.
Артыкул 11
Спрэчкі, звязаныя з прымяненнем і (або) тлумачэннем гэтага Пагаднення, вырашаюцца ў парадку, вызначаным Дагаворам аб Еўразійскім эканамічным саюзе ад 29 мая 2014 года.
Артыкул 12
1. Гэта Пагадненне з’яўляецца міжнародным дагаворам, заключаным у рамках Саюза, і ўваходзіць у права Саюза.
2. Гэта Пагадненне ўступае ў сілу па сканчэнні 30 каляндарных дзён з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для ўступлення гэтага Пагаднення ў сілу.
3. Па ўзаемнай згодзе дзяржаў-членаў у гэта Пагадненне могуць быць унесены змяненні, якія афармляюцца асобнымі пратаколамі і з’яўляюцца неад’емнай часткай гэтага Пагаднення.

Аформлена ў горадзе Масква 16 лютага 2021 года ў адным арыгінальным экзэмпляры на рускай мове.
Арыгінальны экзэмпляр гэтага Пагаднення захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пагаднення, накіруе кожнай дзяржаве-члену яго завераную копію.

